钦定古今图书集成/理学汇编/学行典/第238卷 > 时彦父
## 钦定古今图书集成/理学汇编/学行典/第238卷 > 时彦父

按《宜兴县志》：“时彦，字邦美，一字光美，父为郑州牙校。
一日入蜀，年六十有四，妻亦四十馀，未有嗣，谓其夫
曰：‘我有白金，愿携以市妾，庶得子为身后计’。夫如其
言，喻侩者得一处子，甚端丽，扣其繇来，默不对。旦起，
见其括发以布，怪问之，泣曰：‘妾本京师人，父终雅州，
掾母子扶柩至此，贫无赀，鬻妾以归，时恻然。亟奉处’”
子。访其母曰：“某不愿得此，谨奉还。”复举所馀金赙行
掾，妻泣谢，遂与护丧事如部曲。抵京，访舍馆，且为营
葬。既归，妻问故，俱以实告。未几，妻有娠，一夕，梦伟丈
夫衣金紫入堂中，逮旦，邦美生。后举进士，仕至吏部
尚书。

===佘起===按《铜陵县志》：“佘起一门义聚三百口，子孙以科第显，
今为铜之著姓。”